முன்பெல்லாம் மொத்த ரத்தத்தையும் பெற்று அடுத்தவர்களுக்குக் கொடுப்பது வழக்கத்தில் இருந்தது. இப்போது அப்படியில்லை. ஒருவருக்கு ஏற்பட்டிருக்கும் குறைபாடு எது எனத்துல்லியமாகத் தெரிந்து அதற்கேற்ப ரத்தம் வழங்கப்படுகிறது. உதாரணமாக ஹீமோகுளோபின் குறைந்தவர்களுக்கு சிவப்பணுக்களை மட்டுமே பிரித்தெடுத்து வழங்கப்படுகிறது. தட்டணுக்கள் குறைந்தவர்களுக்கு அவற்றை மட்டுமே வழங்குகிறார்கள். பிளாஸ்மா தேவைப்படுபவர்களுக்கு அதுமட்டுமே வழங்கப்படும். இப்படி ரத்த அணுக்களைப் பிரித்துக் கொடுப்பதற்கு 'செல்செப்பரேட்டர்' என்ற கருவி இப்போது வந்திருக்கிறது.